CELEX: 32020R0402
Language: lv
Date: 2020-03-14 00:00:00
Title: Komisijas Īstenošanas Regula (ES) 2020/402 2020. gada 14. marts ar ko uz noteiktu ražojumu eksportu attiecina prasību uzrādīt eksporta atļauju

15.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 77/1
               
            
         KOMISIJAS ĪSTENOŠANAS REGULA (ES) 2020/402
         2020. gada 14. marts
         ar ko uz noteiktu ražojumu eksportu attiecina prasību uzrādīt eksporta atļauju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 11. marta Regulu (ES) 2015/479 par kopīgiem eksporta noteikumiem (1) un jo īpaši tās 5. pantu,
         tā kā:
         
                     (1)
                  
                  
                     Kopš uzliesmojusi epidemioloģiskā krīze, ko izraisījis koronavīruss SARS-CoV-2, pasaulē strauji izplatās ar to saistītā slimība COVID-19, kas sasniegusi arī Savienības teritoriju. Kā norāda Eiropas Slimību profilakses un kontroles centrs, ar COVID-19 infekciju saistītais risks, kura pamatā ir pārneses varbūtīgums un slimības ietekme, Savienības iedzīvotājiem pašlaik ir vidējs līdz augsts. Vīruss Savienībā strauji izplatās, un tas var atstāt milzīgu ietekmi uz sabiedrības veselību, arī izraisīt vērā ņemamu letālu iznākumu skaitu augsta riska grupās, un ievērojami satricināt ekonomiku un sabiedrību.
                  
               
                     (2)
                  
                  
                     Šajā sakarā jau tagad ir ievērojami augusi vajadzība pēc individuālajiem aizsardzības līdzekļiem, kas norādīti 1. pielikumā. Tā kā ir jānovērš slimības tālāka izplatīšanās un jāaizsargā inficēto pacientu ārstēšanā iesaistīto medicīnisko darbinieku veselība, šie aizsardzības līdzekļi, ņemot vērā to funkciju un pašreizējos apstākļus, ir pirmās nepieciešamības preces.
                  
               
                     (3)
                  
                  
                     Kā paredz Veselības ministru padomes 2020. gada 13. februāra sanāksmes secinājumi, saskaņā ar Nolīgumu par medicīnisko pretlīdzekļu kopīgu iepirkumu ir sākta individuālo aizsardzības līdzekļu iepirkuma procedūra. Saskaņā ar orientējošo grafiku un atkarībā no tirgus situācijas tā varētu noslēgties aprīļa sākumā.
                  
               
                     (4)
                  
                  
                     Pēdējās dienās bijis novērojams ļoti augsts pieprasījums pēc medicīniskajiem aizsardzības līdzekļiem, un ir gaidāms, ka tuvākajā laikā tas vēl strauji kāps, šīm precēm vairākās dalībvalstīs kļūstot par deficītu. Visā ES vienotajā tirgū ir grūtības apmierināt patērētāju pieprasījumu pēc attiecīgajiem individuālajiem aizsardzības līdzekļiem, it sevišķi mutes aizsardzības maskām. Pašlaik norit centieni kāpināt ražošanas jaudu. Šo apstākļu ietekmē minētais pasākums pēc vajadzības un atbilstoši situācijas attīstībai varētu tikt pārskatīts.
                  
               
                     (5)
                  
                  
                     Individuālo aizsardzības līdzekļu (piemēram, mutes aizsardzības masku) ražošana Savienībā pašlaik pamatā norit vien dažās dalībvalstīs, proti, Čehijā, Francijā, Polijā un Vācijā. Lai gan ir veicināta pastiprināta ražošana, ar pašreizējo Savienības ražošanas līmeni un esošajiem krājumiem nebūs gana, lai apmierinātu Savienības pieprasījumu. Tam par cēloni it sevišķi ir apstāklis, ka pieprasījums epidēmijas dēļ aizvien kāpj, bet individuālos aizsardzības līdzekļus bez ierobežojumiem var eksportēt uz citām pasaules daļām.
                  
               
                     (6)
                  
                  
                     Dažas trešās valstis jau ir oficiāli nolēmušas ierobežot aizsardzības aprīkojuma eksportu. Citas šķiet pieņēmušas līdzīgus, bet mazāk oficiālus mērus. Dažas no šīm valstīm turklāt tradicionāli apgādā Savienības tirgu, un tas situāciju šajā tirgū padara vēl spiedīgāku.
                  
               
                     (7)
                  
                  
                     Lai risinātu un novērstu kritisku situāciju, Savienības interesēs ir Komisijai nekavējoties pieņemt ierobežota ilguma mērus, kas nodrošinātu, ka individuālo aizsardzības līdzekļu eksportam nepieciešama atļauja, tā Savienībā gādājot par pietiekamu piedāvājumu nolūkā apmierināt šo kritiski nozīmīgo pieprasījumu.
                  
               
                     (8)
                  
                  
                     Konkrētu ražojumu eksportu noteiktā daudzumā konkrētos apstākļos var atļaut nolūkā sniegt palīdzību trešām valstīm un atkarībā no dalībvalstu vajadzībām. Šādu atļauju izsniegšanas administratīvā kārtība šo pagaidu pasākumu laikā būtu jāatstāj dalībvalstu ziņā.
                  
               
                     (9)
                  
                  
                     Savienībā aizsardzības līdzekļi ir vitāli nepieciešami slimnīcām, pacientiem, attiecīgo jomu darbiniekiem, civilās aizsardzības iestādēm. Šādām vitālām vajadzībām tiek pastāvīgi sekots līdzi ar Savienības civilās aizsardzības mehānismu.
                  
               
                     (10)
                  
                  
                     Lai gan pašlaik šis pasākums attiecas uz individuālajiem aizsardzības līdzekļiem, kas norādīti 1. pielikumā, var rasties vajadzība pielikuma tvērumu un šīs regulas aptverto ražojumu klāstu pārskatīt.
                  
               
                     (11)
                  
                  
                     Tā kā situācija sakarā ar COVID-19 infekcijas straujo izplatību ir tik steidzama, šajā regulā paredzētie pasākumi būtu jāpieņem saskaņā ar Regulas (ES) 2015/479 3. panta 3. punktu.
                  
               
                     (12)
                  
                  
                     Lai novērstu krājumu izsīkšanu spekulāciju dēļ, šai īstenošanas regulai būtu jāstājas spēkā tās publicēšanas dienā. Saskaņā ar Regulas (ES) 2015/479 5. panta 5. punktu šiem pasākumiem vajadzētu ilgt sešas nedēļas,
                  
               IR PIEŅĒMUSI ŠO REGULU.
         
            1. pants
            Eksporta atļauja
            
               1.   Lai no Savienības eksportētu I pielikumā uzskaitītos individuālos aizsardzības līdzekļus (neatkarīgi no tā, vai to izcelsme ir Savienībā), ir vajadzīga eksporta atļauja II pielikumā norādītajā formā. Šādu atļauju piešķir tās dalībvalsts kompetentās iestādes, kurā eksportētājs veic uzņēmējdarbību, un to izsniedz papīrformā vai elektroniski.
            
            
               2.   Bez šādas eksporta atļaujas uzrādīšanas šos ražojumus eksportēt ir aizliegts.
            
         
         
            2. pants
            Procedūras aspekti
            
               1.   Ja aizsardzības līdzekļi atrodas vienā vai vairākās dalībvalstīs, kas nav tā dalībvalsts, kurā iesniegts pieteikums uz eksporta atļauju, šo apstākli norāda pieteikumā. Tās dalībvalsts kompetentās iestādes, kurai eksporta atļaujas pieteikums iesniegts, nekavējoties sazinās ar attiecīgās dalībvalsts vai dalībvalstu kompetentajām iestādēm un sniedz relevanto informāciju. Minētā dalībvalsts vai dalībvalstis 10 darbdienu laikā dara zināmus visus iebildumus, kas tai vai tām varētu būt pret šādas atļaujas piešķiršanu, un dalībvalstij, kurā pieteikums iesniegts, tie ir saistoši.
            
            
               2.   Dalībvalstis eksporta atļauju pieteikumus apstrādā termiņā, ko nosaka attiecīgās valsts tiesību akti vai prakse un kas nepārsniedz 5 darbdienas no dienas, kad kompetentajām iestādēm ir sniegta visa vajadzīgā informācija. Izņēmuma apstākļos un pienācīgi pamatotu iemeslu dēļ šo termiņu var pagarināt par vēl 5 darbdienām.
            
            
               3.   Lemjot, vai saskaņā ar šo regulu piešķirt eksporta atļauju, dalībvalstis ņem vērā visus relevantos apsvērumus, arī (attiecīgā gadījumā) to, vai eksportam ir inter alia šādi mērķi:
               
                           —
                        
                        
                           izpildīt saistības, kas izriet no kopīga iepirkuma procedūras saskaņā ar 5. pantu Eiropas Parlamenta un Padomes 2013. gada 22. oktobra Lēmumā Nr. 1082/2013/ES par nopietniem pārrobežu veselības (2) apdraudējumiem;
                        
                     
                           —
                        
                        
                           atbalstīt saskaņotus atbalsta pasākumus, kas koordinēti ar integrēto krīzes situāciju politiskās reaģēšanas mehānismu (IPCR) vai ko koordinē Eiropas Komisija vai citas Savienības iestādes;
                        
                     
                           —
                        
                        
                           reaģēt uz palīdzības pieprasījumiem, ko trešās valstis vai starptautiskas organizācijas adresējušas Savienības civilās aizsardzības mehānismam (UPCM) un kas ir šā mehānisma ziņā;
                        
                     
                           —
                        
                        
                           atbalstīt tādu atbalsta uzņēmumu oficiālos pasākumus ārvalstīs, kas ir Ženēvas konvencijas aizsardzībā, ciktāl tas neskar šo uzņēmumu spēju darboties kā nacionāliem atbalsta uzņēmumiem;
                        
                     
                           —
                        
                        
                           atbalstīt Pasaules Veselības organizācijas (PVO) Globālo uzliesmojumu trauksmes un reaģēšanas tīkla (GOARN) darbības;
                        
                     
                           —
                        
                        
                           atbalstīt ES dalībvalstu operācijas ārvalstīs, arī militāras operācijas, starptautiskas policijas misijas un/vai starptautiskas civilās miera uzturēšanas misijas;
                        
                     
                           —
                        
                        
                           apgādāt ES un dalībvalstu delegācijas ārvalstīs.
                        
                     
            
               4.   Dalībvalstis var nolemt eksporta atļauju pieteikumu apstrādei izmantot elektroniskus dokumentus.
            
         
         
            3. pants
            Nobeiguma noteikumi
            Šī regula stājas spēkā dienā, kad to publicē Eiropas Savienības Oficiālajā Vēstnesī, un ir piemērojama sešas nedēļas. Pēc šo sešu nedēļu apritēšanas to automātiski beidz piemērot.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 14. marts
            
               
                  Komisijas vārdā —
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 83, 27.3.2015., 34. lpp.
         
         
            (2)  OV L 293, 5.11.2013., 1. lpp.
         
      
      
         
            I PIELIKUMS
            Aizsardzības līdzekļi
            Šajā pielikumā uzskaitītie aizsardzības līdzekļi atbilst Regulas (ES) 2016/425 (1) noteikumiem.
            
                        Kategorija
                     
                     
                        Apraksts
                     
                     
                        KN kodi
                     
                  
                        Aizsargbrilles un sejsegi
                     
                     
                        
                                    —
                                 
                                 
                                    Aizsardzība pret potenciāli infekciozu materiālu,
                                 
                              
                                    —
                                 
                                 
                                    Aptver acis un zonu ap tām,
                                 
                              
                                    —
                                 
                                 
                                    Savietojami ar dažādiem filtrējošo aizsargmasku (FFP) un sejas masku modeļiem,
                                 
                              
                                    —
                                 
                                 
                                    Caurspīdīga lēca,
                                 
                              
                                    —
                                 
                                 
                                    Atkārtoti lietojamas (var iztīrīt un dezinficēt) vai vienreizlietojamas preces
                                 
                              
                     
                        ex 9004 90 10 
                        ex 9004 90 90 
                     
                  
                        Sejas aizsargi
                     
                     
                        
                                    —
                                 
                                 
                                    Aizsardzības līdzekļi sejas zonas un ar to saistīto gļotādu aizsardzībai (piemēram, acu, deguna, mutes) pret potenciāli infekciozu materiālu,
                                 
                              
                                    —
                                 
                                 
                                    Ietver caurspīdīga materiāla sejsegu,
                                 
                              
                                    —
                                 
                                 
                                    Parasti ietver fiksācijas, lai tos nostiprinātu uz sejas (piemēram, lentes, kājiņas)
                                 
                              
                                    —
                                 
                                 
                                    Var ietvert mutes un deguna aizsardzības līdzekļus, kas aprakstīti turpmāk,
                                 
                              
                                    —
                                 
                                 
                                    Atkārtoti lietojami (var iztīrīt un dezinficēt) vai vienreizlietojami
                                 
                              
                     
                        ex 3926 90 97 
                        ex 9020 00 00 
                     
                  
                        Mutes un deguna aizsardzības līdzekļi
                     
                     
                        
                                    —
                                 
                                 
                                    Maskas valkātāja aizsardzībai pret potenciāli infekciozu materiālu un vides aizsardzībai pret potenciāli infekciozu materiālu, ko izplata valkātājs,
                                 
                              
                                    —
                                 
                                 
                                    Var ietvert sejas aizsargu, kas aprakstīts iepriekš,
                                 
                              
                                    —
                                 
                                 
                                    Ir vai nav aprīkoti ar maināmu filtru
                                 
                              
                     
                        ex 6307 90 98 
                        ex 9020 00 00 
                     
                  
                        Aizsargapģērbi
                     
                     
                        Apģērba gabals (piemēram, virsvalki, tērps) valkātāja aizsardzībai pret potenciāli infekciozu materiālu un vides aizsardzībai pret potenciāli infekciozu materiālu, ko izplata valkātājs
                     
                     
                        ex 3926 20 00 
                        ex 4015 90 00 
                        ex 6113 00 
                        
                           ex 6114
                        ex 6210 10 10 
                        6210 10 92 
                        ex 6210 10 98 
                        ex 6210 20 00 
                        ex 6210 30 00 
                        ex 6210 40 00 
                        ex 6210 50 00 
                        ex 6211 32 10 
                        ex 6211 32 90 
                        ex 6211 33 10 
                        ex 6211 33 90 
                        ex 6211 39 00 
                        ex 6211 42 10 
                        ex 6211 42 90 
                        ex 6211 43 10 
                        ex 6211 43 90 
                        ex 6211 49 00 
                        ex 9020 00 00 
                     
                  
                        Cimdi
                     
                     
                        Cimdi valkātāja aizsardzībai pret potenciāli infekciozu materiālu un vides aizsardzībai pret potenciāli infekciozu materiālu, ko izplata valkātājs
                     
                     
                        ex 3926 20 00 
                        4015 11 00 
                        ex 4015 19 00 
                        ex 6116 10 20 
                        ex 6116 10 80 
                        ex 6216 00 00 
                     
                  
               (1)  Eiropas Parlamenta un Padomes Regula (ES) 2016/425 (2016. gada 9. marts) par individuālajiem aizsardzības līdzekļiem un ar ko atceļ Padomes Direktīvu 89/686/EEK (OV L 81, 31.3.2016., 51. lpp.).
         
      
      
         
            II PIELIKUMS
            Regulas 1. pantā minēto eksporta atļaujas veidlapu paraugs
            Piešķirot eksporta atļaujas, dalībvalstis izdotajā veidlapā skaidri norāda atļaujas veidu. Šī eksporta atļauja ir derīga visās Eiropas Savienības dalībvalstīs līdz tās derīguma termiņa beigām.
            
                        EIROPAS SAVIENĪBA
                     
                     
                        Individuālo aizsardzības līdzekļu eksports (Regula (ES) 2020/402)
                     
                  
                        
                                    1.
                                 
                                 
                                    Eksportētājs
                                    (EORI numurs, ja piemērojams)
                                 
                              
                     
                        
                                    2.
                                 
                                 
                                    Atļaujas numurs
                                 
                              
                     
                        
                                    3.
                                 
                                 
                                    Derīguma termiņš
                                 
                              
                  
                        
                                    4.
                                 
                                 
                                    Izdevējiestāde
                                 
                              
                     
                        
                                    5.
                                 
                                 
                                    Galamērķa valsts
                                 
                              
                     
                        
                                    6.
                                 
                                 
                                    Galasaņēmējs
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    12.
                                 
                                 
                                    Paraksts, vieta un datums, zīmogs
                                 
                              
                  
               Paskaidrojumi par eksporta atļaujas veidlapu.
            
            Ja vien nav norādīts citādi, visas ailes ir jāaizpilda obligāti.
            7.–11. aili atkārto 4 reizes, lai atļauju varētu pieprasīt 4 dažādiem produktiem.
            
                        1. aile
                     
                     
                        Eksportētājs
                     
                     
                        Tā eksportētāja pilns vārds/nosaukums un adrese, kuram izdota atļauja, un EORI numurs, ja piemērojams.
                     
                  
                        2. aile
                     
                     
                        Atļaujas numurs
                     
                     
                        Atļaujas numuru aizpilda iestāde, kas izdod eksporta atļauju, un tam ir šāds formāts: XXgggg999999, kur XX ir izdevējas dalībvalsts 2 burtu ģeonomenklatūras kods (1), gggg ir atļaujas izdošanas 4 ciparu gads, 999999 ir 6 ciparu numurs, kas ir unikāls XXgggg robežās un ko piešķir izdevējiestāde.
                     
                  
                        3. aile
                     
                     
                        Derīguma termiņš
                     
                     
                        Izdevējiestāde var noteikt atļaujas derīguma termiņu. Šis termiņš nevar būt vēlāks par 6 nedēļām pēc šīs regulas stāšanās spēkā.
                        Ja izdevējiestāde nav noteikusi derīguma termiņu, atļaujas derīguma termiņš beidzas vēlākais 6 nedēļas pēc šīs regulas stāšanās spēkā.
                     
                  
                        4. aile
                     
                     
                        Izdevējiestāde
                     
                     
                        Tās dalībvalsts iestādes pilns nosaukums un adrese, kas izdevusi eksporta atļauju.
                     
                  
                        5. aile
                     
                     
                        Galamērķa valsts
                     
                     
                        Preču, kurām atļauja ir izdota, galamērķa valsts 2 burtu ģeonomenklatūras kods.
                     
                  
                        6. aile
                     
                     
                        Galasaņēmējs
                     
                     
                        Preču galasaņēmēja pilns vārds/nosaukums un adrese, ja tas ir zināms izdošanas brīdī, un EORI numurs, ja piemērojams. Ja izdošanas brīdī galasaņēmējs nav zināms, lauku atstāj tukšu.
                     
                  
                        7. aile
                     
                     
                        Preces kods
                     
                     
                        Harmonizētās sistēmas vai kombinētās nomenklatūras (2) ciparu kods, ar kuru eksporta preces klasificē, izdodot atļauju.
                     
                  
                        8. aile
                     
                     
                        Daudzums
                     
                     
                        Preču daudzums, kas izmērīts vienībā, kura norādīta 9. ailē.
                     
                  
                        9. aile
                     
                     
                        Vienība
                     
                     
                        Mērvienība, kurā izteikts 8. ailē norādītais daudzums. Izmantojamās vienības ir “P/ST” precēm, ko saskaita pēc vienību skaita (piemēram, maskas), un “PA” precēm, ko saskaita pa pāriem (piemēram, cimdi).
                     
                  
                        10. aile
                     
                     
                        Preču apraksts
                     
                     
                        Skaidri formulēts preču apraksts, kas ir pietiekami precīzs, lai preces varētu identificēt.
                     
                  
                        11. aile
                     
                     
                        Atrašanās vieta
                     
                     
                        Tās dalībvalsts ģeonomenklatūras kods, kurā preces atrodas. Ja preces atrodas izdevējiestādes dalībvalstī, šo aili atstāj tukšu.
                     
                  
                        12. aile
                     
                     
                        Paraksts, vieta un datums, zīmogs
                     
                     
                        Izdevējiestādes paraksts un zīmogs. Atļaujas izdošanas vieta un datums.
                     
                  
               (1)  Komisijas Regula (ES) Nr. 1106/2012 (2012. gada 27. novembris), ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).
            
               (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).